《吴疾愈约客游湖上园》
宋代·张镃

平生志四方，岂愿宋三窟。
超凌风中骥，振迅霜后鹘。
无何足受湿，步履遽臲卼。
投鍼痛循筋，濯药热透骨。
重缠袜中絖，懒顾囊内笏。
长怀络宾王，旷迈困沉泊。
胸蟠经纶业，与气共振拔。
纷纷灞上旅，太增贵肥腯。
傥其尚细谨，俗眼愈超忽。
临垆指醇酒，洗涤去泥淈。
器宏事果遂，阔步黄金阙。
宿来病殊减，砌域可踔越。
拘挛日既深，得差兴尤发。
湖山想贻笑，相忘两逾月。
霜光著红小，幽香逗疎樾。
风晴春一似，携具任仓卒。
招邀二三子，才思涌难竭。
却愁费吾诗，笔端口方讷。

作者简介：张镃（1153—1221？）原字时可，因慕郭功甫，故易字功甫，号约斋。南宋文学家，先世成纪（今甘肃天水）人，寓居临安（现浙江杭州），卜居南湖。出身显赫，为宋南渡名将张俊曾孙，刘光世外孙。他又是宋末著名诗词家张炎的曾祖，是张氏家族由武功转向文阶过程中的重要环节。隆兴二年（1164），为大理司直。淳熙年间直秘阁通判婺州。庆元初为司农寺主簿，迁司农寺丞。开禧三年（1207）与谋诛韩侂胄，又欲去宰相史弥远，事泄，于嘉定四年十二月被除名象州编管，卒于是年后。